**Suplement i Certifikatës për kualifikimin profesional,**

**SHËRBIME NË HOTEL DHE RESTORANT, Niveli III në KSHK, referuar nivelit III të KEK**

**Individi është i aftë:**

* Të shërbejë nё restorant sipas metodave tё shёrbimit;
* Të shërbejë pijet në restorant dhe bar;
* Të përgatitë sallën për aktivitete tё ndryshme nё restorant;
* Të shërbejë në pritje dhe aktivitete tё ndryshme;
* Të kryejë filetime në tavolinën e klientit;
* Të mirëmbajë inventarin e pijeve në bar;
* Të përgatisë kartën e pijeve (listë menunë) e barit;
* Të përgatisë pije mikse në bar;
* Të përgatisë ushqime të vogla shoqëruese të pijeve në bar;
* Të mirëmbajë pajisjet dhe mjetet e punës në restorant, bar, kuzhinë, recepsion, lavanteri, dhomën e klientit etj.;
* Të zbatojë elementet e marketingut në shitjet në bar, restorant, recepsion;
* Të zbatojë rregullat e higjienës në vendin e punës;
* Të zbatojë rregullat etikës së komunikimit dhe estetikës në shërbimet e barit, restorantit etj.;
* Të hartojë dhe interpretojë menunë nё restorant;
* Të inventarizojë mjetet dhe pajisjet në vendin e punës;
* Tё zbatojё parimet e sigurisё sё klientit nё hotel;
* Tё pёrgatitё asortimente nё kuzhinё me prodhime organike të zonës;
* Të përgatitë ushqime me mish, peshk, prodhime deti, shpendë dhe kafshë të egra;
* Tё pёrgatitё brumra dhe asortimente me to;
* Tё pёrgatitё asortimente të pastiçerisë;
* Të përgatitë komposto, reçelra dhe marinada me prodhime organike të zonës;
* Të kryejë llogaritje të kostove tё produkteve nё kuzhinё, bar dhe restorant;
* Tё paketojё ushqimin e klientёve pёr udhёtime.
* Të mirëmbajë mjetet dhe mjedisin e punës;
* Të kryejë shërbime në recepsion;
* Të kryejë veprime të thjeshta financiare nё recepsion;
* Të orientojë klientët për vizita, udhëtime dhe argëtim në zonë;
* Të kryejë shërbime pastrimi në hotel;
* Të zbatojë kërkesat e kujdesit ndaj shëndetit dhe sigurisë së klientit në restorant, bar dhe housekeeping;
* Të zbatojë rregullat e sigurisë në punë dhe të mbrojtjes së mjedisit;
* Të përdorë teknologjinë dixhitale në funksion të veprimtarisë profesionale

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Shërbime në hotel dhe restorant” niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep individit mundësinë që t`i drejtohet tregut të punës për punësim në sektorin e mikpritjes, restorante, bare, bujtina, shtëpi pritëse, fjetina, fshat turistik, hotel, motel, resort, qendër kurative, kamping, agroturizëm, si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën e shërbimeve të mikpritjes.

Me përfundimin e kualifikimit profesional “Shërbime në hotel dhe restorant”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK, (menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).